nibzard/narodne-novine-full-text-markdown huggingface dataset:
### NN 127/2024 (4.11.2024.), Rješenje o razrješenju i imenovanju članice Povjerenstva za standardizaciju geografskih imena

VLADA REPUBLIKE HRVATSKE

2111

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 148. stavka 2. Zakona o državnoj izmjeri i katastru nekretnina (»Narodne novine«, br. 112/18. i 39/22.), Vlada Republike Hrvatske je na sjednici održanoj 24. listopada 2024. donijela

RJEŠENJE

O RAZRJEŠENJU I IMENOVANJU ČLANICE POVJERENSTVA ZA STANDARDIZACIJU GEOGRAFSKIH IMENA

1. Razrješuje se dr. sc. IVANA CRLJENKO dužnosti članice Povjerenstva za standardizaciju geografskih imena, na koju je imenovana kao predstavnica Leksikografskog zavoda Miroslav Krleža.

2. Imenuje se mr. sc. MIHELA MELEM HAJDAROVIĆ članicom Povjerenstva za standardizaciju geografskih imena, kao predstavnica Leksikografskog zavoda Miroslav Krleža.

Klasa: 080-02/24-03/87
 Urbroj: 50301-15/07-24-2
 Zagreb, 24. listopada 2024.

Predsjednik
 mr. sc. Andrej Plenković, v. r.
### NN 127/2024 (4.11.2024.), Odluka o donošenju Nacionalnog plana za suzbijanje trgovanja ljudima za razdoblje do 2030. godine i Akcijskog plana za provedbu Nacionalnog plana za suzbijanje trgovanja ljudima za razdoblje do 2030. godine, za razdoblje od 2024. do 2026. godine

VLADA REPUBLIKE HRVATSKE

2101

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 12. stavka 2. Zakona o sustavu strateškog planiranja i upravljanja razvojem Republike Hrvatske (»Narodne novine«, br. 123/17. i 151/22.), Vlada Republike Hrvatske je na sjednici održanoj 31. listopada 2024. donijela

ODLUKU

O DONOŠENJU NACIONALNOG PLANA ZA SUZBIJANJE TRGOVANJA LJUDIMA ZA RAZDOBLJE DO 2030. GODINE I AKCIJSKOG PLANA ZA PROVEDBU NACIONALNOG PLANA ZA SUZBIJANJE TRGOVANJA LJUDIMA ZA RAZDOBLJE DO 2030. GODINE, ZA RAZDOBLJE OD 2024. DO 2026. GODINE

I.

Donosi se Nacionalni plan za suzbijanje trgovanja ljudima za razdoblje do 2030. godine i Akcijski plan za provedbu Nacionalnog plana za suzbijanje trgovanja ljudima za razdoblje do 2030. godine, za razdoblje od 2024. do 2026. godine, u tekstovima koje je dostavio Ured za ljudska prava i prava nacionalnih manjina aktom, klasa: 004-01/24-11/2, urbroj: 50450-01/01-24-31, od 17. rujna 2024.

II.

Zadužuje se Ured za ljudska prava i prava nacionalnih manjina da o donošenju ove Odluke izvijesti nadležna tijela, nositelje provedbe posebnih ciljeva iz Nacionalnog plana iz točke I. ove Odluke i mjera iz Akcijskog plana iz točke I. ove Odluke.

III.

Zadužuje se Ured za ljudska prava i prava nacionalnih manjina da Nacionalni plan i Akcijski plan iz točke I. ove Odluke objavi na svojim mrežnim stranicama.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/24-04/82

Urbroj: 50301-04/15-24-5

Zagreb, 31. listopada 2024.

Predsjednik
 mr. sc. Andrej Plenković, v. r.
### NN 127/2024 (4.11.2024.), Odluka o proglašenju projekata od strateškog značaja za Hrvate izvan Republike Hrvatske

VLADA REPUBLIKE HRVATSKE

2102

Na temelju članka 8. i članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), a u vezi s točkama III. i VIII. Odluke o osnivanju Povjerenstva za procjenu i utvrđivanje prijedloga projekata od strateškog značaja za Hrvate izvan Republike Hrvatske (»Narodne novine«, broj 19/22.), Vlada Republike Hrvatske je na sjednici održanoj 31. listopada 2024. donijela

ODLUKU

O PROGLAŠENJU PROJEKATA OD STRATEŠKOG ZNAČAJA ZA HRVATE IZVAN REPUBLIKE HRVATSKE

I.

Na prijedlog Povjerenstva za procjenu i utvrđivanje prijedloga projekata od strateškog značaja za Hrvate izvan Republike Hrvatske Vlada Republike Hrvatske proglašava projektima od strateškog značaja za Hrvate izvan Republike Hrvatske sljedeće projekte:

1. projekt »Potpora poboljšanju standarda studenata u Sarajevu« Franjevačkog provincijalata Bosne Srebrene

2. projekt »Oživljavanje povijesne i kulturne baštine hrvatskog naroda u Brčko distriktu BiH« Hrvatsko kulturno društvo Napredak – Podružnica Brčko distrikt

3. projekt »Potpora radu Županijske bolnice »Dr. fra Mihovil Sučić« Livno, Županijske bolnice »Dr. fra Mihovil Sučić«.

II.

U Državnom proračunu Republike Hrvatske za 2024. godinu i projekcijama za 2025. i 2026. godinu (»Narodne novine«, broj 149/23.), na stavkama Središnjeg državnog ureda za Hrvate izvan Republike Hrvatske, za realizaciju projekata iz točke I. ove Odluke u 2024. godini osigurana su sredstva u ukupnom iznosu od 1.145.000,00 eura.

Pojedinačnim ugovorima o financijskoj potpori utvrdit će se visina dodijeljenih sredstava, te međusobna prava i obveze ugovornih strana.

III.

Središnji državni ured za Hrvate izvan Republike Hrvatske će s korisnicima potpore, iz točke I. ove Odluke, odnosno s Franjevačkim provincijalatom Bosne Srebrene, Hrvatskim kulturnim društvom Napredak – Podružnica Brčko distrikt i sa Županijskom bolnicom »Dr. fra Mihovil Sučić«, potpisati ugovore o financijskoj potpori.

IV.

Zadužuje se Središnji državni ured za Hrvate izvan Republike Hrvatske da Popis projekata od strateškog značaja za Hrvate izvan Republike Hrvatske dopuni projektima iz točke I. ove Odluke te ga objavi na svojim mrežnim stranicama.

V.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/24-04/387

Urbroj: 50301-21/21-24-2

Zagreb, 31. listopada 2024.

Predsjednik
 mr. sc. Andrej Plenković, v. r.
### NN 127/2024 (4.11.2024.), Odluka o nastavku potpore projektu od strateškog značaja za Hrvate izvan Republike Hrvatske »Potpora radu Radiotelevizije Herceg-Bosne«

VLADA REPUBLIKE HRVATSKE

2103

Na temelju članka 8. i članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), a u vezi s Odlukom o proglašenju projekta »Potpora radu Radiotelevizije Herceg-Bosne« od strateškog značaja za Hrvate izvan Republike Hrvatske (»Narodne novine«, broj 155/23.), Vlada Republike Hrvatske je na sjednici održanoj 31. listopada 2024. donijela

ODLUKU

O NASTAVKU POTPORE PROJEKTU OD STRATEŠKOG ZNAČAJA ZA HRVATE IZVAN REPUBLIKE HRVATSKE »POTPORA RADU RADIOTELEVIZIJE HERCEG-BOSNE«

I.

Na prijedlog Povjerenstva za procjenu i utvrđivanje prijedloga projekata od strateškog značaja za Hrvate izvan Republike Hrvatske Vlada Republike Hrvatske nastavlja podupirati projekt od strateškog značaja za Hrvate izvan Republike Hrvatske »Potpora radu Radiotelevizije Herceg-Bosne«.

II.

U Državnom proračunu Republike Hrvatske za 2024. godinu i projekcijama za 2025. i 2026. godinu (»Narodne novine«, broj 149/23.), na stavkama Središnjeg državnog ureda za Hrvate izvan Republike Hrvatske, za realizaciju ovoga projekta u 2024. godini osigurana su sredstva u iznosu od 750.000,00 eura.

III.

Središnji državni ured za Hrvate izvan Republike Hrvatske će s korisnikom potpore iz točke I. ove Odluke, odnosno s Radiotelevizijom Herceg-Bosne, potpisati ugovor o financijskoj potpori.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/24-04/386

Urbroj: 50301-21/21-24-2

Zagreb, 31. listopada 2024.

Predsjednik
 mr. sc. Andrej Plenković, v. r.
### NN 127/2024 (4.11.2024.), Odluka o prihvaćanju povećanja kvote Republike Hrvatske u Međunarodnom monetarnom fondu

VLADA REPUBLIKE HRVATSKE

2104

Na temelju članka 6. Zakona o prihvaćanju članstva Republike Hrvatske u Međunarodnom monetarnom fondu i drugim međunarodnim financijskim organizacijama na temelju sukcesije (»Narodne novine«, broj 89/92.), točke III. Odluke o načinu vođenja poslova i izmirivanju obveza koje proizlaze iz članstva Republike Hrvatske u Međunarodnom monetarnom fondu (»Narodne novine«, broj 28/24.), a u vezi s člankom III. Odjeljkom 2. Statuta Međunarodnog monetarnog fonda (»Narodne novine – Međunarodni ugovori«, br. 3/92., 2/98., 5/08., 8/09., 3/11., 4/11., 5/11., 8/11., 16/11. i 1/16.), Vlada Republike Hrvatske je na sjednici održanoj 31. listopada 2024. donijela

ODLUKU

O PRIHVAĆANJU POVEĆANJA KVOTE REPUBLIKE HRVATSKE U MEĐUNARODNOM MONETARNOM FONDU

I.

Prihvaća se povećanje kvote Republike Hrvatske u Međunarodnom monetarnom fondu (u daljnjem tekstu: Fond) u skladu s odredbama Rezolucije o 16. općoj reviziji kvota (Rezolucija br. 79-1).

II.

Kvota Republike Hrvatske povećava se za 358.700.000 SDR-a (posebnih prava vučenja), koje će Republika Hrvatska upisati i uplatiti u skladu s Rezolucijom o 16. općoj reviziji kvota te u skladu s općim aktima Fonda.

Ukupan iznos kvote Republike Hrvatske nakon povećanja iz točke I. ove Odluke iznosit će 1.076.100.000 SDR-a.

III.

U svrhu izvršenja ove Odluke nije potrebno osigurati financijska sredstva iz državnog proračuna Republike Hrvatske.

Sve financijske obveze prema Fondu vezane uz povećanje kvote iz točke I. ove Odluke podmirit će Hrvatska narodna banka u skladu s odredbama Rezolucije o 16. općoj reviziji kvota i drugim pravnim propisima kojima je uređen rad Fonda.

IV.

Ovlašćuje se guverner Hrvatske narodne banke da izvijesti Fond o prihvaćanju povećanja kvote iz točke I. ove Odluke te da dostavi Fondu sve potrebne dokumente za upis povećanja kvote iz točke I. ove Odluke.

V.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/24-04/390

Urbroj: 50301-05/31-24-3

Zagreb, 31. listopada 2024.

Predsjednik
 mr. sc. Andrej Plenković, v. r.
### NN 127/2024 (4.11.2024.), Odluka o raspisivanju prijevremenih izbora za članove Općinskog vijeća Općine Otok i općinskog načelnika Općine Otok

VLADA REPUBLIKE HRVATSKE

2106

Na temelju članka 5. i članka 6. stavka 1. Zakona o lokalnim izborima (»Narodne novine«, br. 144/12., 121/16., 98/19., 42/20., 144/20. i 37/21.), Vlada Republike Hrvatske je na sjednici održanoj 31. listopada 2024. donijela

ODLUKU

O RASPISIVANJU PRIJEVREMENIH IZBORA ZA ČLANOVE OPĆINSKOG VIJEĆA OPĆINE OTOK I OPĆINSKOG NAČELNIKA OPĆINE OTOK

I.

Raspisuju se prijevremeni izbori za članove Općinskog vijeća Općine Otok i općinskog načelnika Općine Otok.

II.

Za dan provedbe izbora određuje se nedjelja, 8. prosinca 2024.

III.

Ova Odluka objavit će se u »Narodnim novinama«, a stupa na snagu 7. studenoga 2024.

Klasa: 022-03/24-04/395

Urbroj: 50301-04/32-24-2

Zagreb, 31. listopada 2024.

Predsjednik
 mr. sc. Andrej Plenković, v. r.
### NN 128/2024 (6.11.2024.), Pravilnik o načinu obračuna i postupku uplate šumskog doprinosa

MINISTARSTVO POLJOPRIVREDE, ŠUMARSTVA I RIBARSTVA

2133

Na temelju članka 69. stavka 5. Zakona o šumama (»Narodne novine« br. 68/18, 115/18, 98/19, 32/20, 145/20, 101/23 i 36/24) ministar poljoprivrede, šumarstva i ribarstva donosi

PRAVILNIK

O NAČINU OBRAČUNA I POSTUPKU UPLATE ŠUMSKOG DOPRINOSA

Članak 1.

Ovim Pravilnikom propisuje se način obračuna te postupak uplate šumskog doprinosa koji pravne i fizičke osobe plaćaju jedinicama lokalne samouprave.

Članak 2.

(1) Pravne i fizičke osobe, osim malih šumoposjednika, koje obavljaju prodaju proizvoda iskorištavanja šuma (drvni sortimenti) su obveznici plaćanja šumskog doprinosa.

(2) Šumski doprinos uplaćuje se na račun jedinice lokalne samouprave s područja na kojem je obavljena sječa šume i koristi se isključivo za financiranje izgradnje i održavanja komunalne infrastrukture.

Članak 3.

(1) Šumski doprinos u visini od 10 % plaća se jedinicama lokalne samouprave sa statusom potpomognutih područja utvrđenih posebnim propisom kojim se uređuje upravljanje regionalnim razvojem i jedinicama lokalne samouprave u brdsko-planinskim područjima utvrđenim posebnim propisom, dok se šumski doprinos u ostalim jedinicama lokalne samouprave plaća u visini od 5 %.

(2) Osnovica za obračun je vrijednost izrađenih drvnih sortimenata na panju.

Članak 4.

Obveznik plaćanja šumskog doprinosa obračunava naknadu kvartalno i uplaćuje u roku od 30 dana od proteka kvartala.

Članak 5.

(1) Radi namjenskog korištenja i kontrole utroška sredstava iz članka 3. ovog Pravilnika jedinice lokalne samouprave dužne su do 31. ožujka donijeti Program utroška sredstava šumskog doprinosa za tekuću godinu.

(2) Jedinice lokalne samouprave dužne su na vlastitim internetskim stranicama objaviti izvješće o prikupljenim i utrošenim sredstvima do 30. lipnja tekuće godine za prethodnu godinu.

(3) Izvješće mora obavezno sadržavati podatke o obveznicima plaćanja šumskog doprinosa, prikupljenim sredstvima te iznosu i namjeni utrošenih sredstava šumskog doprinosa.

Članak 6.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/24-01/58
 Urbroj: 525-10/600-24-1
 Zagreb, 9. listopada 2024.

Potpredsjednik Vlade i ministar poljoprivrede, šumarstva i ribarstva
 Josip Dabro, v. r.
### NN 128/2024 (6.11.2024.), Odluka o izmjeni Odluke o visini poreznih stopa godišnjeg poreza na dohodak na području grada Rijeke

Grad Rijeka

2138

Na temelju članka 19.a Zakona o porezu na dohodak (»Narodne novine« broj 115/16, 106/18, 121/19, 32/20, 138/20, 151/22 i 114/23) i članka 46. Statuta Grada Rijeke (»Službene novine Primorsko-goranske županije« broj 24/09, 11/10 i 5/13 i »Službene novine Grada Rijeke« broj 7/14, 12/17, 9/18, 11/18 – pročišćeni tekst, 2/20 i 3/21), Gradsko vijeće Grada Rijeke na sjednici 24. listopada 2024. godine donijelo je

ODLUKU

O IZMJENI ODLUKE O VISINI POREZNIH STOPA GODIŠNJEG POREZA NA DOHODAK NA PODRUČJU GRADA RIJEKE

Članak 1.

U Odluci o visini poreznih stopa godišnjeg poreza na dohodak na području grada Rijeke (»Narodne novine« broj 152/23 i »Službene novine Grada Rijeke« broj 17/23), u članku 2. stavku 1. broj: »22,4« zamjenjuje se brojem: »22«, a broj: »33,6« zamjenjuje se brojem: »32«.

Članak 2.

Ova Odluka objavit će se u »Narodnim novinama« i »Službenim novinama Grada Rijeke«, a stupa na snagu 1. siječnja 2025. godine.

Klasa: 024-01/24-01/116

Urbroj: 2170-1-01-00-24-4

Rijeka, 24. listopada 2024.

GRADSKO VIJEĆE GRADA RIJEKE

Predsjednica
 Gradskog vijeća
 Ana Trošelj, v. r.
### NN 128/2024 (6.11.2024.), Odluka o dodjeli odlikovanja Reda Danice hrvatske s likom Marka Marulića Jiriju Menzelu - posmrtno

PREDSJEDNIK REPUBLIKE HRVATSKE

2122

Na temelju odredbe članka 98. stavka 1. podstavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i odredbe članaka 2., 3. i 18. Zakona o odlikovanjima i priznanjima Republike Hrvatske (»Narodne novine«, broj 20/95, 57/06, 141/06 i 118/19), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom Danice hrvatske s likom Marka Marulića, za iznimne zasluge i osobiti doprinos u promociji hrvatske kulture kroz bogato osobno kazališno i filmsko stvaralaštvo, odlikuje se

JIŘÍ MENZEL – posmrtno.

Klasa: 060-03/24-14/15

Urbroj: 71-05-01/4-24-01

Zagreb, 1. listopada 2024.

Predsjednik
 Republike Hrvatske
 Zoran Milanović, v. r.
### NN 128/2024 (6.11.2024.), Odluka o dodjeli odlikovanja Reda Danice hrvatske s likom Marka Marulića dr. sc. Anni Haslund Hansen

PREDSJEDNIK REPUBLIKE HRVATSKE

2121

Na temelju odredbe članka 98. stavka 1. podstavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i odredbe članaka 2., 3. i 18. Zakona o odlikovanjima i priznanjima Republike Hrvatske (»Narodne novine«, broj 20/95, 57/06, 141/06 i 118/19), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom Danice hrvatske s likom Marka Marulića, za iznimne zasluge u promicanju hrvatske kulture u Kraljevini Danskoj, te osobiti doprinos razvijanju i osnaživanju hrvatsko-danskih odnosa u području kulture, odlikuje se

dr. sc. ANNE HASLUND HANSEN.

Klasa: 060-03/24-14/18

Urbroj: 71-05-01/4-24-01

Zagreb, 1. listopada 2024.

Predsjednik
 Republike Hrvatske
 Zoran Milanović, v. r.
### NN 128/2024 (6.11.2024.), Odluka o pokretanju postupka pregovora o sklapanju kolektivnog ugovora za djelatnost socijalne skrbi i imenovanju pregovaračkog odbora Vlade Republike Hrvatske

VLADA REPUBLIKE HRVATSKE

2124

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 13. stavka 1. Zakona o reprezentativnosti udruga poslodavaca i sindikata (»Narodne novine«, br. 93/14. i 26/15.), Vlada Republike Hrvatske je na sjednici održanoj 6. studenoga 2024. donijela

ODLUKU

O POKRETANJU POSTUPKA PREGOVORA O SKLAPANJU KOLEKTIVNOG UGOVORA ZA DJELATNOST SOCIJALNE SKRBI I IMENOVANJU PREGOVARAČKOG ODBORA VLADE REPUBLIKE HRVATSKE

I.

Pokreće se postupak pregovora o sklapanju kolektivnog ugovora za djelatnost socijalne skrbi.

II.

U pregovarački odbor Vlade Republike Hrvatske za pregovore o sklapanju kolektivnog ugovora iz točke I. ove Odluke, imenuju se:

– Marija Pletikosa, državna tajnica u Ministarstvu rada, mirovinskoga sustava, obitelji i socijalne politike

– Tanja Žaja, predstavnica Ministarstva rada, mirovinskoga sustava, obitelji i socijalne politike

– Nada Zrinušić, predstavnica Ministarstva rada, mirovinskoga sustava, obitelji i socijalne politike

– Anita Zirdum, predstavnica Ministarstva rada, mirovinskoga sustava, obitelji i socijalne politike

– Mirjana Matov, predstavnica Ministarstva rada, mirovinskoga sustava, obitelji i socijalne politike

– Josipa Klišanin, predstavnica Ministarstva rada, mirovinskoga sustava, obitelji i socijalne politike

– Ivana Dodig, predstavnica Ministarstva rada, mirovinskoga sustava, obitelji i socijalne politike

– Hana Zoričić, predstavnica Ministarstva financija

– Luka Kevešević, predstavnik Ministarstva financija.

III.

Stupanjem na snagu ove Odluke stavlja se izvan snage Odluka o pokretanju postupka pregovora o sklapanju kolektivnog ugovora za djelatnost socijalne skrbi i imenovanju pregovaračkog odbora Vlade Republike Hrvatske (»Narodne novine«, broj 67/22.).

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/24-04/411

Urbroj: 50301-04/15-24-1

Zagreb, 6. studenoga 2024.

Predsjednik
 mr. sc. Andrej Plenković, v. r.
### NN 128/2024 (6.11.2024.), Odluka o pokretanju postupka pregovora o sklapanju kolektivnog ugovora za zaposlenike u osnovnoškolskim ustanovama i imenovanju pregovaračkog odbora Vlade Republike Hrvatske

VLADA REPUBLIKE HRVATSKE

2125

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 13. stavka 1. Zakona o reprezentativnosti udruga poslodavaca i sindikata (»Narodne novine«, br. 93/14. i 26/15.), Vlada Republike Hrvatske je na sjednici održanoj 6. studenoga 2024. donijela

ODLUKU

O POKRETANJU POSTUPKA PREGOVORA O SKLAPANJU KOLEKTIVNOG UGOVORA ZA ZAPOSLENIKE U OSNOVNOŠKOLSKIM USTANOVAMA I IMENOVANJU PREGOVARAČKOG ODBORA VLADE REPUBLIKE HRVATSKE

I.

Pokreće se postupak pregovora o sklapanju kolektivnog ugovora za zaposlenike u osnovnoškolskim ustanovama.

II.

U pregovarački odbor Vlade Republike Hrvatske za pregovore o sklapanju kolektivnog ugovora iz točke I. ove Odluke imenuju se:

– dr. sc. Radovan Fuchs, ministar znanosti, obrazovanja i mladih

– Stipe Mamić, državni tajnik u Ministarstvu znanosti, obrazovanja i mladih

– Zrinka Mužinić Bikić, državna tajnica u Ministarstvu znanosti, obrazovanja i mladih

– mr. sc. Vesna Šerepac, predstavnica Ministarstva znanosti, obrazovanja i mladih

– Igor Rukljač, predstavnik Ministarstva znanosti, obrazovanja i mladih

– Tanja Malinac, predstavnica Ministarstva znanosti, obrazovanja i mladih

– Ivana Bulešić, predstavnica Ministarstva znanosti, obrazovanja i mladih

– Daliborka Rezo, predstavnica Ministarstva znanosti, obrazovanja i mladih

– Irena Cvitanović, predstavnica Ministarstva rada, mirovinskoga sustava, obitelji i socijalne politike

– Hana Zoričić, predstavnica Ministarstva financija.

III.

Stupanjem na snagu ove Odluke stavlja se izvan snage Odluka o pokretanju postupka pregovora o sklapanju kolektivnog ugovora za zaposlenike u osnovnoškolskim ustanovama i imenovanju pregovaračkog odbora Vlade Republike Hrvatske (»Narodne novine«, br. 67/22. i 33/23.).

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/24-04/396

Urbroj: 50301-04/15-24-2

Zagreb, 6. studenoga 2024.

Predsjednik
 mr. sc. Andrej Plenković, v. r.
### NN 128/2024 (6.11.2024.), Odluka o izmjeni Odluke o minimalnim financijskim standardima za decentralizirane funkcije za zdravstvene ustanove u 2024. godini

VLADA REPUBLIKE HRVATSKE

2130

Na temelju članka 11. stavka 4. Zakona o zdravstvenoj zaštiti (»Narodne novine«, br. 100/18., 125/19., 147/20., 119/22., 156/22., 33/23. i 36/24.), Vlada Republike Hrvatske je na sjednici održanoj 6. studenoga 2024. donijela

ODLUKU

O IZMJENI ODLUKE O MINIMALNIM FINANCIJSKIM STANDARDIMA ZA DECENTRALIZIRANE FUNKCIJE ZA ZDRAVSTVENE USTANOVE U 2024. GODINI

I.

U Odluci o minimalnim financijskim standardima za decentralizirane funkcije za zdravstvene ustanove u 2024. godini (»Narodne novine«, broj 10/24.), u točki I. stavku 2. Tablica se mijenja i glasi:

|  |  |  |  |
| --- | --- | --- | --- |
| Županija/Grad Zagreb | Iznos sredstava za investicijsko ulaganje i investicijsko i tekuće održavanje  (EUR) | Iznos sredstava za otplate kredita  (EUR) | Ukupni iznos sredstava za decentralizirane funkcije  (EUR) |
| 0 | 1 | 2 | 3 |
| ZAGREBAČKA | 2.071.347 | 265.445 | 2.336.792 |
| KRAPINSKO-ZAGORSKA | 1.424.016 | 286.087 | 1.710.103 |
| SISAČKO-MOSLAVAČKA | 2.422.772 |  | 2.422.772 |
| KARLOVAČKA | 1.483.402 |  | 1.483.402 |
| VARAŽDINSKA | 1.395.453 | 567.891 | 1.963.344 |
| KOPRIVNIČKO-KRIŽE­VAČKA | 1.140.215 |  | 1.140.215 |
| BJELOVARSKO-BILO­GOR­SKA | 1.293.284 |  | 1.293.284 |
| PRIMORSKO-GORANSKA | 2.934.479 | 373.326 | 3.307.805 |
| LIČKO-SENJSKA | 811.674 |  | 811.674 |
| VIROVITIČKO-PODRAVSKA | 982.603 | 53.089 | 1.035.692 |
| POŽEŠKO-SLAVONSKA | 1.347.568 |  | 1.347.568 |
| BRODSKO-POSAVSKA | 1.470.731 |  | 1.470.731 |
| ZADARSKA | 1.498.750 | 292.077 | 1.790.827 |
| OSJEČKO-BARANJSKA | 3.349.491 |  | 3.349.491 |
| ŠIBENSKO-KNINSKA | 1.189.753 |  | 1.189.753 |
| VUKOVARSKO-SRIJEMSKA | 1.935.215 |  | 1.935.215 |
| SPLITSKO-DALMATIN­SKA | 4.444.857 |  | 4.444.857 |
| ISTARSKA | 1.980.427 |  | 1.980.427 |
| DUBROVAČ­KO-NERE­TVANSKA | 1.540.241 | 26.100 | 1.566.341 |
| MEĐIMURSKA | 1.150.446 |  | 1.150.446 |
| GRAD ZAGREB | 4.402.119 | 958.207 | 5.360.326 |
| UKUPNO | 40.268.843 | 2.822.222 | 43.091.065 |

II.

Ova Odluka stupa na snagu osmoga dana od dana objave u »Narodnim novinama«.

Klasa: 022-03/24-04/356
 Urbroj: 50301-04/15-24-5
 Zagreb, 6. studenoga 2024.

Predsjednik
 mr. sc. Andrej Plenković, v. r.
### NN 128/2024 (6.11.2024.), Odluka o pokretanju postupka pregovora o sklapanju kolektivnog ugovora za zaposlenike u srednjoškolskim ustanovama i imenovanju pregovaračkog odbora Vlade Republike Hrvatske

VLADA REPUBLIKE HRVATSKE

2126

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 13. stavka 1. Zakona o reprezentativnosti udruga poslodavaca i sindikata (»Narodne novine«, br. 93/14. i 26/15.), Vlada Republike Hrvatske je na sjednici održanoj 6. studenoga 2024. donijela

ODLUKU

O POKRETANJU POSTUPKA PREGOVORA O SKLAPANJU KOLEKTIVNOG UGOVORA ZA ZAPOSLENIKE U SREDNJOŠKOLSKIM USTANOVAMA I IMENOVANJU PREGOVARAČKOG ODBORA VLADE REPUBLIKE HRVATSKE

I.

Pokreće se postupak pregovora o sklapanju kolektivnog ugovora za zaposlenike u srednjoškolskim ustanovama.

II.

U pregovarački odbor Vlade Republike Hrvatske za pregovore o sklapanju kolektivnog ugovora iz točke I. ove Odluke imenuju se:

– dr. sc. Radovan Fuchs, ministar znanosti, obrazovanja i mladih

– Stipe Mamić, državni tajnik u Ministarstvu znanosti, obrazovanja i mladih

– Zrinka Mužinić Bikić, državna tajnica u Ministarstvu znanosti, obrazovanja i mladih

– mr. sc. Vesna Šerepac, predstavnica Ministarstva znanosti, obrazovanja i mladih

– Ivana Pilko-Čunčić, predstavnica Ministarstva znanosti, obrazovanja i mladih

– Tanja Malinac, predstavnica Ministarstva znanosti, obrazovanja i mladih

– Ivana Bulešić, predstavnica Ministarstva znanosti, obrazovanja i mladih

– Daliborka Rezo, predstavnica Ministarstva znanosti, obrazovanja i mladih

– Irena Cvitanović, predstavnica Ministarstva rada, mirovinskoga sustava, obitelji i socijalne politike

– Hana Zoričić, predstavnica Ministarstva financija.

III.

Stupanjem na snagu ove Odluke stavlja se izvan snage Odluka o pokretanju postupka pregovora o sklapanju kolektivnog ugovora za zaposlenike u srednjoškolskim ustanovama i imenovanju pregovaračkog odbora Vlade Republike Hrvatske (»Narodne novine«, br. 67/22. i 33/23.).

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/24-04/397

Urbroj: 50301-04/15-24-2

Zagreb, 6. studenoga 2024.

Predsjednik
 mr. sc. Andrej Plenković, v. r.
### NN 128/2024 (6.11.2024.), Odluka o pokretanju postupka pregovora o sklapanju granskog kolektivnog ugovora za zaposlenike u ustanovama kulture koje se financiraju iz državnog proračuna i imenovanju pregovaračkog odbora Vlade Republike Hrvatske

VLADA REPUBLIKE HRVATSKE

2129

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 13. stavka 1. Zakona o reprezentativnosti udruga poslodavaca i sindikata (»Narodne novine«, br. 93/14. i 26/15.), Vlada Republike Hrvatske je na sjednici održanoj 6. studenoga 2024. donijela

ODLUKU

O POKRETANJU POSTUPKA PREGOVORA O SKLAPANJU GRANSKOG KOLEKTIVNOG UGOVORA ZA ZAPOSLENIKE U USTANOVAMA KULTURE KOJE SE FINANCIRAJU IZ DRŽAVNOG PRORAČUNA I IMENOVANJU PREGOVARAČKOG ODBORA VLADE REPUBLIKE HRVATSKE

I.

Pokreće se postupak pregovora o sklapanju granskog kolektivnog ugovora za zaposlenike u ustanovama kulture koje se financiraju iz državnog proračuna.

II.

U pregovarački odbor Vlade Republike Hrvatske za pregovore o sklapanju granskog kolektivnog ugovora iz točke I. ove Odluke imenuju se:

– dr. sc. Nina Obuljen Koržinek, ministrica kulture i medija

– Dražena Vrselja, državna tajnica u Ministarstvu kulture i medija

– Marica Mikec, predstavnica Ministarstva kulture i medija

– Kristina Vlašiček Novoselec, predstavnica Ministarstva kulture i medija

– Krešimir Račić, predstavnik Ministarstva kulture i medija

– Igor Šabić, predstavnik Ministarstva rada, mirovinskoga sustava, obitelji i socijalne politike

– Hana Zoričić, predstavnica Ministarstva financija.

III.

Stupanjem na snagu ove Odluke stavlja se izvan snage Odluka o pokretanju postupka pregovora o sklapanju granskog kolektivnog ugovora za zaposlenike u ustanovama kulture koje se financiraju iz državnog proračuna i imenovanju pregovaračkog odbora Vlade Republike Hrvatske (»Narodne novine«, broj 67/22.).

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/24-04/407
 Urbroj: 50301-04/15-24-2
 Zagreb, 6. studenoga 2024.

Predsjednik
 mr. sc. Andrej Plenković, v. r.
### NN 128/2024 (6.11.2024.), Odluka o pokretanju postupka pregovora o sklapanju kolektivnog ugovora za znanost i visoko obrazovanje i imenovanju pregovaračkog odbora Vlade Republike Hrvatske

VLADA REPUBLIKE HRVATSKE

2127

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 13. stavka 1. Zakona o reprezentativnosti udruga poslodavaca i sindikata (»Narodne novine«, br. 93/14. i 26/15.), Vlada Republike Hrvatske je na sjednici održanoj 6. studenoga 2024. donijela

ODLUKU

O POKRETANJU POSTUPKA PREGOVORA O SKLAPANJU KOLEKTIVNOG UGOVORA ZA ZNANOST I VISOKO OBRAZOVANJE I IMENOVANJU PREGOVARAČKOG ODBORA VLADE REPUBLIKE HRVATSKE

I.

Pokreće se postupak pregovora o sklapanju kolektivnog ugovora za znanost i visoko obrazovanje.

II.

U pregovarački odbor Vlade Republike Hrvatske za pregovore o sklapanju kolektivnog ugovora iz točke I. ove Odluke imenuju se:

– dr. sc. Radovan Fuchs, ministar znanosti, obrazovanja i mladih

– dr. sc. Iva Ivanković, državna tajnica u Ministarstvu znanosti, obrazovanja i mladih

– dr. sc. Nikola Mrvac, državni tajnik u Ministarstvu znanosti, obrazovanja i mladih

– dr. sc. Hrvoje Meštrić, predstavnik Ministarstva znanosti, obrazovanja i mladih

– Dijana Mandić, predstavnica Ministarstva znanosti, obrazovanja i mladih

– Amalija Babić, predstavnica Ministarstva znanosti, obrazovanja i mladih

– Ivana Bulešić, predstavnica Ministarstva znanosti, obrazovanja i mladih

– Mia Horvat, predstavnica Ministarstva znanosti, obrazovanja i mladih

– Mirela Zagorac, predstavnica Ministarstva znanosti, obrazovanja i mladih

– Ružica Vučić, predstavnica Ministarstva znanosti, obrazovanja i mladih

– Ivana Franjković Trčak, predstavnica Ministarstva znanosti, obrazovanja i mladih

– Irena Cvitanović, predstavnica Ministarstva rada, mirovinskoga sustava, obitelji i socijalne politike

– Hana Zoričić, predstavnica Ministarstva financija.

III.

Stupanjem na snagu ove Odluke stavlja se izvan snage Odluka o pokretanju postupka pregovora o sklapanju kolektivnog ugovora za znanost i visoko obrazovanje i imenovanju pregovaračkog odbora Vlade Republike Hrvatske (»Narodne novine«, broj 3/23.).

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/24-04/398

Urbroj: 50301-04/15-24-2

Zagreb, 6. studenoga 2024.

Predsjednik
 mr. sc. Andrej Plenković, v. r.
### NN 128/2024 (6.11.2024.), Odluka o pokretanju postupka pregovora o sklapanju kolektivnog ugovora za djelatnost zdravstva i zdravstvenog osiguranja i imenovanju pregovaračkog odbora Vlade Republike Hrvatske

VLADA REPUBLIKE HRVATSKE

2128

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 13. stavka 1. Zakona o reprezentativnosti udruga poslodavaca i sindikata (»Narodne novine«, br. 93/14. i 26/15.), Vlada Republike Hrvatske je na sjednici održanoj 6. studenoga 2024. donijela

ODLUKU

O POKRETANJU POSTUPKA PREGOVORA O SKLAPANJU KOLEKTIVNOG UGOVORA ZA DJELATNOST ZDRAVSTVA I ZDRAVSTVENOG OSIGURANJA I IMENOVANJU PREGOVARAČKOG ODBORA VLADE REPUBLIKE HRVATSKE

I.

Pokreće se postupak pregovora o sklapanju kolektivnog ugovora za djelatnost zdravstva i zdravstvenog osiguranja.

II.

U pregovarački odbor Vlade Republike Hrvatske za pregovore o sklapanju kolektivnog ugovora iz točke I. ove Odluke imenuju se:

– dr. sc. Vili Beroš, dr. med., ministar zdravstva

– mr. sc. Zvonimir Frka-Petešić, predstojnik Ureda predsjednika Vlade Republike Hrvatske

– Tomislav Dulibić, državni tajnik u Ministarstvu zdravstva

– Stipe Župan, državni tajnik u Ministarstvu financija

– Lucian Vukelić, dr. med, ravnatelj Hrvatskog zavoda za zdravstveno osiguranje

– Dražen Opalić, predstavnik Ministarstva rada, mirovinskoga sustava, obitelji i socijalne politike

– Danica Kramarić, dr. med., predstavnica Ministarstva zdravstva

– Marija Pećanac, predstavnica Ministarstva zdravstva

– Gordan Žanić, predstavnik Ministarstva zdravstva

– Dražen Jurković, dr. med., direktor Udruge poslodavaca u zdravstvu.

III.

Za zamjenike članova pregovaračkog odbora iz točke II. ove Odluke imenuju se:

– dr. sc. Irena Hrstić, dr. med., državna tajnica u Ministarstvu zdravstva

– Marela Knežević, predstavnica Ureda predsjednika Vlade Republike Hrvatske

– Jasminka Hlupić, predstavnica Ministarstva zdravstva

– Danijela Stepić, glavna državna rizničarka, predstavnica Ministarstva financija

– Marijan Kovačić, predstavnik Hrvatskog zavoda za zdravstveno osiguranje

– Anita Zirdum, predstavnica Ministarstva rada, mirovinskoga sustava, obitelji i socijalne politike

– Bojan Vidović, predstavnik Ministarstva zdravstva

– Martina Furlan, predstavnica Hrvatskog zavoda za zdravstveno osiguranje

– dr. sc. Domagoj Dodig, predstavnik Ministarstva zdravstva

– Tanja Paun, predstavnica Udruge poslodavaca u zdravstvu.

IV.

Stupanjem na snagu ove Odluke stavlja se izvan snage Odluka o pokretanju postupka pregovora o sklapanju kolektivnog ugovora za djelatnost zdravstva i zdravstvenog osiguranja i imenovanju pregovaračkog odbora Vlade Republike Hrvatske (»Narodne novine«, broj 26/23.).

V.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/24-04/402
 Urbroj: 50301-04/15-24-2
 Zagreb, 6. studenoga 2024.

Predsjednik
 mr. sc. Andrej Plenković, v. r.
### NN 129/2024 (8.11.2024.), Ispravak Odluke o izmjenama Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja

HRVATSKI ZAVOD ZA ZDRAVSTVENO OSIGURANJE

2152

Nakon usporedbe s izvornim tekstom utvrđene su pogreške u Odluci o izmjenama Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja koja je objavljena u »Narodnim novinama« broj 118 od 14. listopada 2024. godine te se daje

ISPRAVAK ODLUKE

O IZMJENAMA ODLUKE O OSNOVAMA ZA SKLAPANJE UGOVORA O PROVOĐENJU ZDRAVSTVENE ZAŠTITE IZ OBVEZNOG ZDRAVSTVENOG OSIGURANJA

U Odluci o izmjenama Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja (»Narodne novine« broj 118/24.) u tablici iz članka 6. pod šifrom OM401 u stupcu »Naziv postupka« na kraju teksta upisuje se oznaka »¹«.

Ispod tablice iz članka 11. kod napomene pod oznakom »\*« umjesto teksta: «Pravilnikom o minimalnim uvjetima u pogledu prostora, radnika i med. tehničke opreme za obavljanje djelatnosti hitne medicine.«, treba stajati tekst: »Pravilnikom o standardima i normativima u pogledu prostora, radnika i medicinsko – tehničke opreme za obavljanje djelatnosti hitne medicine i djelatnosti sanitetskog prijevoza.«

U Tablici 2.2. iz članka 13. umjesto naziva stupca: »Fusnote DTP-a« treba stajati naziv: »Napomene DTP-a«, a u istom se stupcu pod šiframa:

– FT017 brišu brojevi 16, 18 i 23;

– FT020 brišu brojevi 18 i 23;

– FT027 briše broj 18.

U stupcu »Šifre postupaka« šifra TM020 zamjenjuje se šifrom TM024, šifra TM021 zamjenjuje se šifrom TM025 i šifra TM022 zamjenjuje se šifrom TM026.

Klasa: 025-04/24-01/302
 Urbroj: 338-01-01-24-01
 Zagreb, 30. listopada 2024.

Predsjednik
 Upravnog vijeća Hrvatskog zavoda
 za zdravstveno osiguranje
 Tomislav Dulibić, dipl. iur., v. r.
### NN 129/2024 (8.11.2024.), Ispravak Pravilnika o nadzoru i kontroli Hrvatskog zavoda za zdravstveno osiguranje

HRVATSKI ZAVOD ZA ZDRAVSTVENO OSIGURANJE

2151

Nakon izvršene usporedbe s izvornim tekstom Pravilnika o nadzoru i kontroli Hrvatskog zavoda za zdravstveno osiguranje, objavljenom u »Narodnim novinama«, broj 93 od 7. kolovoza 2024. godine, utvrđene su pogreške te se daje

ISPRAVAK PRAVILNIKA

O NADZORU I KONTROLI HRVATSKOG ZAVODA ZA ZDRAVSTVENO OSIGURANJE

U Pravilniku o nadzoru i kontroli Hrvatskog zavoda za zdravstveno osiguranje (»Narodne novine«, broj 93/24.) u članku 13. stavku 4. umjesto brojke »2.« treba stajati brojka: »3.«.

U članku 21. stavku 3. umjesto riječi: »sposobnosti « treba stajati riječ: »nesposobnosti«.

U članku 23. stavku 2. umjesto brojke: »9.« treba stajati brojka: »10.«.

Članak 31. treba glasiti:

»Dokumentacija i podaci proizašli iz postupka provedenog nadzora i kontrole, njihov sadržaj i prilozi, osobito zapisnici, struč­no-medicinske ocjene te izvješća o provedenim kontrolama predstavljaju službenu tajnu.«.

Klasa: 025-04/24-01/299
 Urbroj: 338-01-01-24-01
 Zagreb, 30. listopada 2024.

Predsjednik
 Upravnog vijeća Hrvatskog zavoda
 za zdravstveno osiguranje
 Tomislav Dulibić, dipl. iur., v. r.
### NN 129/2024 (8.11.2024.), Rješenje o razrješenju i imenovanju članova Upravnog odbora Zaklade hrvatskih branitelja iz Domovinskog rata i članova njihovih obitelji

VLADA REPUBLIKE HRVATSKE

2142

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 5. stavka 2. Zakona o Zakladi hrvatskih branitelja iz Domovinskog rata i članova njihovih obitelji (»Narodne novine«, br. 79/06. i 99/18.), Vlada Republike Hrvatske je na sjednici održanoj 31. listopada 2024. donijela

RJEŠENJE

O RAZRJEŠENJU I IMENOVANJU ČLANOVA UPRAVNOG ODBORA ZAKLADE HRVATSKIH BRANITELJA IZ DOMOVINSKOG RATA I ČLANOVA NJIHOVIH OBITELJI

1. Razrješuju se dužnosti članovi Upravnog odbora Zaklade hrvatskih branitelja iz Domovinskog rata i članova njihovih obitelji, s danom 29. listopada 2024., zbog isteka mandata:

– MARIJA DUJIĆ, imenovana na prijedlog Upravnog odbora Fonda hrvatskih branitelja iz Domovinskog rata i članova njihovih obitelji

– TOM KAČINARI, imenovan na prijedlog Upravnog odbora Fonda hrvatskih branitelja iz Domovinskog rata i članova njihovih obitelji

– ŽELJKO MARIJANOVIĆ, imenovan na prijedlog Upravnog odbora Fonda hrvatskih branitelja iz Domovinskog rata i članova njihovih obitelji

– TIHOMIR TREŠĆEC, imenovan na prijedlog Upravnog odbora Fonda hrvatskih branitelja iz Domovinskog rata i članova njihovih obitelji

– ANTE DEUR, imenovan na prijedlog radnog tijela Hrvatskoga sabora matičnog za pitanja hrvatskih branitelja

– LEO ERCEG, imenovan na prijedlog ministra nadležnog za prava hrvatskih branitelja i članova njihovih obitelji

– dr. sc. IVANA FRANIĆ, imenovana na prijedlog ministra nadležnog za znanost i obrazovanje.

– 2. Za članove Upravnog odbora Zaklade hrvatskih branitelja iz Domovinskog rata i članova njihovih obitelji imenuju se:

– MARIJA DUJIĆ, na prijedlog Upravnog odbora Fonda hrvatskih branitelja iz Domovinskog rata i članova njihovih obitelji

– TOM KAČINARI, na prijedlog Upravnog odbora Fonda hrvatskih branitelja iz Domovinskog rata i članova njihovih obitelji

– ŽELJKO MARIJANOVIĆ, na prijedlog Upravnog odbora Fonda hrvatskih branitelja iz Domovinskog rata i članova njihovih obitelji

– TIHOMIR TREŠĆEC, na prijedlog Upravnog odbora Fonda hrvatskih branitelja iz Domovinskog rata i članova njihovih obitelji

– ANTE DEUR, na prijedlog radnog tijela Hrvatskoga sabora matičnog za pitanja hrvatskih branitelja

– LEO ERCEG, na prijedlog ministra nadležnog za prava hrvatskih branitelja i članova njihovih obitelji

– dr. sc. IVA IVANKOVIĆ, na prijedlog ministra nadležnog za znanost i obrazovanje.

Klasa: 080-02/24-03/90

Urbroj: 50301-15/28-24-2

Zagreb, 31. listopada 2024.

Predsjednik
 mr. sc. Andrej Plenković, v. r.
### NN 129/2024 (8.11.2024.), Rješenje o razrješenju i imenovanju predsjednice i zamjenika predsjednice Upravnog odbora Zaklade hrvatskih branitelja iz Domovinskog rata i članova njihovih obitelji

VLADA REPUBLIKE HRVATSKE

2143

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 5. stavka 3. Zakona o Zakladi hrvatskih branitelja iz Domovinskog rata i članova njihovih obitelji (»Narodne novine«, br. 79/06. i 99/18.), Vlada Republike Hrvatske je na sjednici održanoj 31. listopada 2024. donijela

RJEŠENJE

O RAZRJEŠENJU I IMENOVANJU PREDSJEDNICE I ZAMJENIKA PREDSJEDNICE UPRAVNOG ODBORA ZAKLADE HRVATSKIH BRANITELJA IZ DOMOVINSKOG RATA I ČLANOVA
 NJIHOVIH OBITELJI

1. Razrješuje se MARIJA DUJIĆ dužnosti predsjednice Upravnog odbora Zaklade hrvatskih branitelja iz Domovinskog rata i članova njihovih obitelji, s danom 29. listopada 2024., zbog isteka mandata.

Razrješuje se TOM KAČINARI dužnosti zamjenika predsjednice Upravnog odbora Zaklade hrvatskih branitelja iz Domovinskog rata i članova njihovih obitelji, s danom 29. listopada 2024., zbog isteka mandata.

2. Imenuje se MARIJA DUJIĆ predsjednicom Upravnog odbora Zaklade hrvatskih branitelja iz Domovinskog rata i članova njihovih obitelji.

Imenuje se TOM KAČINARI zamjenikom predsjednice Upravnog odbora Zaklade hrvatskih branitelja iz Domovinskog rata i članova njihovih obitelji.

Klasa: 080-02/24-03/90

Urbroj: 50301-15/28-24-3

Zagreb, 31. listopada 2024.

Predsjednik
 mr. sc. Andrej Plenković, v. r.
### NN 129/2024 (8.11.2024.), Rješenje o razrješenju članice Odbora za državnu službu

VLADA REPUBLIKE HRVATSKE

2144

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 46. stavka 1. podstavka 1. Zakona o državnim službenicima (»Narodne novine«, br. 155/23. i 85/24.), Vlada Republike Hrvatske je na sjednici održanoj 31. listopada 2024. donijela

RJEŠENJE

O RAZRJEŠENJU ČLANICE
 ODBORA ZA DRŽAVNU SLUŽBU

Razrješuje se JELENA PILIPOVIĆ dužnosti članice Odbora za državnu službu, na osobni zahtjev.

Klasa: UP/I 080-02/24-02/93

Urbroj: 50301-15/28-24-3

Zagreb, 31. listopada 2024.

Predsjednik
 mr. sc. Andrej Plenković, v. r.
### NN 129/2024 (8.11.2024.), Rješenje o razrješenju državnog tajnika u ministarstvu pravosuđa, uprave i digitalne transformacije

VLADA REPUBLIKE HRVATSKE

2145

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 46. stavka 1. Zakona o sustavu državne uprave (»Narodne novine«, br. 66/19. i 155/23.), Vlada Republike Hrvatske je na sjednici održanoj 31. listopada 2024. donijela

RJEŠENJE

O RAZRJEŠENJU DRŽAVNOG TAJNIKA U MINISTARSTVU PRAVOSUĐA,
 UPRAVE I DIGITALNE TRANSFORMACIJE

Razrješuje se BERNARD GRŠIĆ dužnosti državnog tajnika u Ministarstvu pravosuđa, uprave i digitalne transformacije, s danom 15. studenoga 2024., na osobni zahtjev.

Klasa: UP/I 080-02/24-02/94

Urbroj: 50301-15/28-24-3

Zagreb, 31. listopada 2024.

Predsjednik
 mr. sc. Andrej Plenković, v. r.
### NN 131/2024 (13.11.2024.), Odluka o imenovanju sutkinje Županijskog suda u Karlovcu, Kazneni odjel

DRŽAVNO SUDBENO VIJEĆE

2180

Na temelju članka 55. stavki 8. i 9. Zakona o Državnom sudbenom vijeću (»Narodne novine«, broj 116/10, 57/11, 130/11, 13/13 – Odluka Ustavnog suda Republike Hrvatske broj U-I-5991/2012, 28/13, 82/15, 67/18, 126/19, 80/22, 16/23, 83/23 i 155/23 – u daljnjem dijelu teksta ZDSV) Državno sudbeno vijeće (u daljnjem dijelu teksta – Vijeće), sastavljeno od Darka Milkovića, predsjednika Vijeća, te prof. dr. sc. Marka Baretića, Eveline Čolović Tomić, Antuna Dominka, Gorana Goluže, Mišela Jakšića, Marine Paulić, Ivone Rupić i Lidije Vidjak, članova Vijeća, na 27. sjednici, održanoj 12. rujna 2024., donijelo je

ODLUKU

Za sutkinju Županijskog suda u Karlovcu, Kazneni odjel, imenuje se JASMINA ŠTRUCELJ, sutkinja Općinskog suda u Karlovcu.

Klasa: 711-05/24-01/03

Urbroj: 453-01/03-24/7

Zagreb, 12. rujna 2024.

Predsjednik
 Državnog sudbenog vijeća
 Darko Milković, v. r.
### NN 131/2024 (13.11.2024.), Odluka o imenovanju sutkinje Općinskog suda u Zadru

DRŽAVNO SUDBENO VIJEĆE

2181

Na temelju članaka 56. i 56. a. Zakona o Državnom sudbenom vijeću (»Narodne novine« broj 116/10, 57/11, 130/11, 13/013 – Odluka Ustavnog suda Republike Hrvatske broj U-I-5991/2012, 28/13, 82/15, 67/18, 126/19, 80/22 i 16/23 – dalje u tekstu ZDSV), Državno sudbeno vijeće (dalje u tekstu Vijeće), sastavljeno od Darka Milkovića, predsjednika Vijeća, te prof. dr. sc. Marka Baretića, Antuna Dominka, Gorana Goluže, Marine Paulić, Ivone Rupić, Lidije Vidjak i prof. dr. sc. Maria Vinkovića članova Vijeća, na 26. sjednici održanoj 29. kolovoza 2024., donijelo je

ODLUKU

Za sutkinju Općinskog suda u Zadru imenuje se ŽELJANA VIDOVIĆ LABOR, viša sudska savjetnica – specijalistica u Općinskom sudu u Zadru.

Broj: IS-12/23-20

Zagreb, 29. kolovoza 2024.

Predsjednik
 Državnog sudbenog vijeća
 Darko Milković, v. r.
### NN 131/2024 (13.11.2024.), Odluka o imenovanju sutkinja Općinskog suda u Zadru

DRŽAVNO SUDBENO VIJEĆE

2182

Na temelju članaka 56. i 56. a. Zakona o Državnom sudbenom vijeću (»Narodne novine« broj 116/10, 57/11, 130/11, 13/013 – Odluka Ustavnog suda Republike Hrvatske broj U-I-5991/2012, 28/13, 82/15, 67/18, 126/19, 80/22 i 16/23 – dalje u tekstu ZDSV), Državno sudbeno vijeće (dalje u tekstu Vijeće), sastavljeno od Darka Milkovića, predsjednika Vijeća, te prof. dr. sc. Marka Baretića, Antuna Dominka, Gorana Goluže, Marine Paulić, Ivone Rupić, Lidije Vidjak i prof. dr. sc. Maria Vinkovića, članova Vijeća, članova Vijeća, na 26. sjednici održanoj 29. kolovoza 2024., donijelo je

ODLUKU

Za sutkinje Općinskog suda u Zadru imenuju se:

1. NEVA LUKIN, sutkinja Općinskog suda u Dubrovniku,

2. VERA MIOČIĆ, sutkinja Općinskog suda u Gospiću,

3. SENIA BUŠLJETA, viša sudska savjetnica u Općinskom sudu u Zadru i

4. NIKOLINA GRANCARIĆ, viša sudska savjetnica – specijalistica u Općinskom sudu u Zadru.

Broj: IS-54/23-31

Zagreb, 29. kolovoza 2024.

Predsjednik
 Državnog sudbenog vijeća
 Darko Milković, v. r.
### NN 131/2024 (13.11.2024.), Odluka o imenovanju sudaca Visokog prekršajnog suda Republike Hrvatske

Državno sudbeno vijeće

2179

Na temelju članka 55. stavke 6. Zakona o Državnom sudbenom vijeću (»Narodne novine«, broj 116/10, 57/11, 130/11, 13/13 – Odluka Ustavnog suda Republike Hrvatske broj U-I-5991/2012, 28/13, 82/15, 67/18 i 126/19 – u daljnjem dijelu teksta ZDSV) Državno sudbeno vijeće (u daljnjem dijelu teksta – Vijeće), sastavljeno od Darka Milkovića, predsjednika Vijeća, te prof. dr. sc. Marka Baretića, Eveline Čolović Tomić, Antuna Dominka, Gorana Goluže, Marine Paulić, Ivone Rupić i Lidije Vidjak, članova Vijeća, na 25. sjednici, održanoj 4. i 5. srpnja 2024., donijelo je

ODLUKU

Za suce Visokog prekršajnog suda Republike Hrvatske imenuju se IVANA BOSNIĆ-KOVAČIĆ, MARJANA RAJIĆ i ROBERT ZAVRŠKI, suci Općinskog prekršajnog suda u Zagrebu.

Broj: IS-14/21-10

Zagreb, 5. srpnja 2024.

Predsjednik
 Državnog sudbenog vijeća
 Darko Milković, v. r.
### NN 131/2024 (13.11.2024.), Pravilnik o izmjenama i dopunama Pravilnika o ribolovnim mogućnostima u gospodarskom ribolovu na moru okružujućom mrežom plivaricom – srdelarom

Ministarstvo poljoprivrede, šumarstva i ribarstva

2178

Na temelju članka 12. stavka 1. točaka 1., 2., 7. i 8. Zakona o morskom ribarstvu (»Narodne novine«, br. 62/17., 130/17., 14/19., 30/23. i 14/24.) ministar poljoprivrede, šumarstva i ribarstva donosi

PRAVILNIK

O IZMJENAMA I DOPUNAMA PRAVILNIKA O RIBOLOVNIM MOGUĆNOSTIMA U GOSPODARSKOM RIBOLOVU NA MORU OKRUŽUJUĆOM MREŽOM
 PLIVARICOM – SRDELAROM

Članak 1.

U Pravilniku o ribolovnim mogućnostima u gospodarskom ribolovu na moru okružujućom mrežom plivaricom – srdelarom (»Narodne novine«, br. 23/22., 123/22., 13/23., 25/24. i 106/24.) u članku 3. stavku 2. točki d) na kraju rečenice stavlja se točka.

Točke e) i f) brišu se.

U stavku 5. točki b) na kraju rečenice briše se točka.

Iza točke b) dodaju se točke c) i d) koje glase:

»c) od 31. listopada u 12:00 sati do 30. studenoga u 12:00 sati

d) od 30. studenoga u 12:00 sati do 24. prosinca u 12:00 sati.«.

Članak 2.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-01/22-01/23

Urbroj: 525-12/718-24-23

Zagreb, 6. studenoga 2024.

Potpredsjednik Vlade i ministar
 poljoprivrede, šumarstva i ribarstva
 Josip Dabro, v. r.
### NN 131/2024 (13.11.2024.), Odluka o zatvaranju za promet postojećeg željezničko-cestovnog prijelaza

Agencija za sigurnost željezničkog prometa

2184

Na temelju članka 98. stavka 10. Zakona o sigurnosti i interoperabilnosti željezničkog sustava (»Narodne novine«, broj 63/20), a u svezi s člankom 22. Pravilnika o uvjetima za određivanje križanja željezničke pruge i drugih prometnica (»Narodne novine«, broj 111/15) ravnatelj Agencije za sigurnost željezničkog prometa donosi

ODLUKU

O ZATVARANJU ZA PROMET POSTOJEĆEG ŽELJEZNIČKO-CESTOVNOG PRIJELAZA

I.

Zatvara se za promet postojeći željezničko-cestovni prijelaz na križanju željezničke pruge M201 Državna Granica – Botovo – Dugo Selo u km 449+702 i lokalne ceste.

II.

Ova Odluka stupa na snagu danom donošenja.

Klasa: 341-04/24-02/07

Urbroj: 387-03/04-24-02

Zagreb, 31. listopada 2024.

Ravnatelj
 Želimir Delač, dipl. ing. el., v. r.
### NN 131/2024 (13.11.2024.), Odluka o zatvaranju za promet postojećeg željezničko-cestovnog prijelaza

AGENCIJA ZA SIGURNOST ŽELJEZNIČKOG PROMETA

2186

Na temelju članka 98. stavka 10. Zakona o sigurnosti i interoperabilnosti željezničkog sustava (»Narodne novine«, broj 63/20), a u svezi s člankom 22. Pravilnika o uvjetima za određivanje križanja željezničke pruge i drugih prometnica (»Narodne novine«, broj 111/15) ravnatelj Agencije za sigurnost željezničkog prometa donosi

ODLUKU

O ZATVARANJU ZA PROMET POSTOJEĆEG ŽELJEZNIČKO-CESTOVNOG PRIJELAZA

I.

Zatvara se za promet postojeći željezničko-cestovni prijelaz Lepavina (ŽCP 23) na križanju željezničke pruge M201 Državna Granica – Botovo – Koprivnica – Dugo Selo u km 497+265 i lokalne ceste.

II.

Ova Odluka stupa na snagu danom donošenja.

Klasa: 341-04/24-02/08

Urbroj: 387-03/04-24-03

Zagreb, 6. studenoga 2024.

Ravnatelj
 Želimir Delač, dipl. ing. el., v. r.